als_Latn dik_Latn sag_Latn
Një punonjës në kompaninë e pagesave PayPal u pushua nga puna pas disa postimeve në Twitter ku ofendonte disa drejtues të kësaj kompanie. Gjatë natës së premte, Rakesh Agrawal, që i ishte bashkuar kompanisë PayPal në muajin mars, shkroi në Twitter disa cicërima që përfshijnë thumbime kundrejt zëvendëses së presidentit të sektorit të komunikimit në të gjithë botën, Christina Smedley.
Ai kishte shkruar disa fraza fyese për të, duke e quajtur “menaxhere e mesme e padobishme”.
Cicërimat janë fshirë menjëherë, me pretendimin e zotit Agrawal se i kishte postuar pa dashje, pasi donte t’i dërgonte në një mesazh privat.
“Mbrëmë unë isha duke e përdorur një telefon të ri që e bleva sepse doja të testoja përvojat në Android,” tha ai në një cicërimë. “Këto mesazhe ishin synuar për një koleg.”
Në një cicërimë tjetër ai kishte thënë: “Shënim vetes: mos e testo një telefon të ri kur ke mungesë të gjumit, pasi punon për 20 orë në ditë derisa je në pushime.”
PayPal tha të shtunën në darkë se zoti Agrawal nuk do të jetë më pjesë e kompanisë, duke shtuar se për sjellje të tilla do të ketë “zero tolerancë”.
Megjithatë zoti Agrawal pretendon se ai ishte pushuar nga puna para se të postonte këto cicërima ofenduese në Twitter.
(Herë të lexuara: 182)
als_Latn als_Latn als_Latn als_Latn als_Latn als_Latn als_Latn als_Latn